cyanic-selkie/wikianc huggingface dataset:
Γιώργος Μπιρδιμήρης
Βιογραφικό
Την περίοδο της χούντας των συνταγματαρχών ήταν μέλος του ΠΑΚ, ενώ μετά την άνοδο του ΠΑΣΟΚ στην εξουσία διετέλεσε πρόεδρος του Οργανισμού Εργατικής Κατοικίας (1981 - 1986), πρόεδρος της ΔΕΗ (1986 - 1989), και βουλευτής Επικρατείας (1989).
Μετά την επιστροφή του ΠΑΣΟΚ στην εξουσία, επανήλθε στη θέση του προέδρου της ΔΕΗ το 1993, όπου παρέμεινε μέχρι το 2000.
Παραπομπές
Κατηγορία:Βουλευτές εκλεγμένοι με το ΠΑΣΟΚ Κατηγορία:Έλληνες βουλευτές επικρατείας Κατηγορία:Μέλη του Πανελλήνιου Απελευθερωτικού Κινήματος
79 π.Χ.
Θάνατοι
Κατηγορία:Έτη
Σκακιστικός Όμιλος Πολίχνης
Ο Σκακιστικός Όμιλος Πολίχνης είναι το μόνο αναγνωρισμένο από Γενική Γραμματεία Αθλητισμού σκακιστικό σωματείο του Δ. Παύλου Μελά. Ιδρύθηκε το 1997 και από τότε έχει εδραιωθεί ως μία από τις πιο δυνατές ομάδες της Θεσσαλονίκης. Συνεργάσθηκε για πολλά χρόνια με τον Ε.Σ.Ο. Επίκουρος Πολίχνης, του οποίου η σκακιστική ομάδα λειτουργούσε ως φυτώριο για αυτή του Σκακιστικού Oμίλου Πολίχνης.
Σκακιστές
Αυτή τη περίοδο ο δυνατότερος παίκτης του συλλόγου είναι ο Τάντσης Γεώργιος με εθνικό έλο 2190 και διεθνές έλο 2365, ενώ βρίσκεται 43ος στην κατάταξη ανάμεσα σε όλους τους Έλληνες σκακιστές. Αξιοσημείωτος επίσης είναι ο ομοσπονδιακός μαιτρ Αριστοτέλης Θεοφιλόπουλος, ο οποίος κατατάσσεται 369ος ανάμεσα σε Έλληνες παίκτες με έλο 2031 ελληνικό / 2089 διεθνές.
Η μεγαλύτερη ανάδειξη του Σ.Ο. Πολίχνης μπορεί να θεωρηθεί η Αναστασία Αβραμίδου, η οποία ξεκίνησε τη καριέρα της εδώ και κέρδισε το Πανευρωπαϊκό Πρωτάθλημα Κοριτσιών κάτω των 12 ετών πριν στη συνέχεια αποχωρήσει για τη Πνευματική Στέγη Περιστερίου.
Διοικητικό συμβούλιο
Διοικητικό συμβούλιο:
2013
Από τις 27 μέχρι τις 29 Απριλίου έλαβαν μέρος τα Πανελλήνια Σχολικά Πρωταθλήματα Σκάκι, με τον Σ.Ο. Πολίχνης να έχει εκπροσώπηση από πολλούς αθλητές. Στο ομαδικό πρωτάθλημα, το 4ο Γυμνάσιο Νεάπολης, του οποίου όλοι οι παίκτες ήταν αθλητές του Σ.Ο. Πολίχνης (Ιωάννης Γιαννακός, Αναστάσιος Σαμακάς, Σταύρος Σαμακάς, Μαρία Χαραλαμπίδου), τερμάτισε στη 5η θέση με 2 νίκες, 4 ισοπαλίες, και 0 ήττες. Συμμετείχε επίσης το 2ο Γυμνάσιο Εκπαιδευτηρίων Μαντουλίδη, του οποίου παίκτης ήταν ο αθλητής του Σ.Ο. Πολίχνης Νικόλαος Γουλούτης. Κατέκτησε τη 2η θέση στην ομαδική κατάταξη έχοντας 3 νίκες, 2 ισοπαλίες, και 1 ήττα, με τον Γουλούτη να πετυχαίνει το απόλυτο σκορ: 6 ατομικές νίκες σε 6 αγώνες. Στα Δημοτικά, ο μαθητής Ε' Δημοτικού Ελευθέριος Κυριακίδης εκπροσώπησε το 10ο Συκεών, το οποίο τερμάτισε στη 10η θέση με 3 νίκες, 2 ισοπαλίες, και 1 ήττα. Ο ίδιος πέτυχε 5 στα 6 σε ατομικό επίπεδο. Στο ατομικό πρωτάθλημα, ορισμένοι από τους παίκτες του Σ.Ο. Πολίχνης διακρίθηκαν. Στη Γ' Γυμνασίου ο Νικόλαος Γουλούτης τερμάτισε 2ος στη γενική κατάταξη και η Μαρία Χαραλαμπίδου αναδείχθηκε 2ο κορίτσι, ενώ στην Ε' Δημοτικού ο Παναγιώτης-Μάριος Νικολάκης τερμάτισε 2ος στη γενική κατάταξη. Μερικοί από τους υπόλοιπους αθλητές του Σ.Ο. Πολίχνης που συμμετείχαν ήταν: Χριστίνα Μαυρίδου (Γ' Γυμνασίου, 7ο κορίτσι), Σταύρος Σαμακάς (Γ' Γυμνασίου, 16ος) , Αναστάσιος Σαμακάς (Α' Γυμνασίου, 16ος).
Το καλοκαίρι, ο Σκακιστικός Όμιλος Πολίχνης συμμετείχε στην Α' Εθνική κατηγορία, η οποία έλαβε μέρος από τις 2 μέχρι τις 7 Ιουλίου. Τερμάτισε στην 21η θέση με 2 νίκες, 2 ισοπαλίες, και 3 ήττες. . Ο πιο πετυχημένος παίκτης της ομάδας στη διοργάνωση ήταν ο Παναγιώτης-Μάριος Νικολάκης, ο οποίος πέτυχε 6.5 στους 7 βαθμούς στη σκακιέρα κάτω των 12 ετών.
Διακρίσεις
2009 (17η), 2011 (28η) , 2012 (19η) , 2013 (21η) , 2014 (12η) , 2015 (22η)
2η θέση: 2011, 2012, 2014, 3η θεση: 2023
1η θέση: 2004
3η θέση: 2003, 2005
2023: Πρωταθλητές ΕΣΣΘ-Χ στην κατηγορία U8, δευτεραθλητές στην κατηγορία U10
Παραπομπές
Κατηγορία:Ελληνικοί σκακιστικοί σύλλογοι 20.
Η μενεξεδένια πολιτεία
Η μενεξεδένια πολιτεία είναι μυθιστόρημα του συγγραφέα Άγγελου Τερζάκη. Πρωτοεκδόθηκε το 1937 από τις εκδόσεις του βιβλιοπωλείου της «Εστίας».
Η ιστορία περιγράφει τη ζωή μιας αστικής οικογένειας και του στενού περιβάλλοντός της. Η υπόθεση εκτυλίσσεται στην Αθήνα (Πλάκα) και έχει σαν επίκεντρο την οικογένεια Μαλβή, που αποτελείται από τον άβουλο και ασήμαντο πατέρα και την όμορφη και φιλόδοξη μητέρα που τελικά εγκαταλείπει την οικογένεια, καθώς και τα παιδιά που καλούνται να προσαρμοστούν σ' αυτά τα δεδομένα.
Πρόκειται για αντιπροσωπευτικό δείγμα τόσο του συγγραφέα, όσο και του λογοτεχνικού ρεύματος που κυριάρχησε τη δεκαετία του 1930. Η μενεξεδένια πολιτεία δεν είναι άλλη από την Αθήνα, αν και ο τίτλος είναι παραπλανητικός, καθώς πρόκειται για μια πόλη που αρχίζει να χάνει την ειδυλλιακή της όψη, ενώ η ζωή των ηρώων που περιγράφει ο συγγραφέας είναι άχαρη.
Το μυθιστόρημα μεταφέρθηκε το 1975 στη μικρή οθόνη ως σίριαλ που προβλήθηκε στο ΕΙΡΤ σε σκηνοθεσία Κώστα Φέρρη και τηλεοπτική διασκευή από το Γιάννη Κανδήλα ενώ νωρίτερα, το 1954, μία παραλλαγή του μυθιστορήματος είχε γυριστεί ως κινηματογραφική ταινία με τον τίτλο «Νυχτερινή περιπέτεια», σε σενάριο και σκηνοθεσία του ίδιου του Άγγελου Τερζάκη.
Πηγές
Μενεξεδενια
81 π.Χ.
Θάνατοι
Κατηγορία:Έτη
Κλουμπ Αμέρικα
Η Κλουμπ Αμέρικα    (ισπανικά: Club América) είναι μια μεξικανική επαγγελματική ποδοσφαιρική ομάδα από την Πόλη του Μεξικού. Συμμετέχει στη Λίγα ΜΧ, την ανώτατη επαγγελματική κατηγορία της χώρας. Η ομάδα ιδρύθηκε στις 12 Οκτωβρίου του 1916. Έδρα της ομάδας είναι το Στάδιο Αζτέκα, χωρητικότητας 105.000 θεατών.
Cacophony
Οι Cacophony ήταν αμερικανικό Speed metal συγκρότημα, το οποίο σχηματίστηκε το 1986 στο Σαν Φρανσίσκο από τους κιθαρίστες Μάρτι Φρίντμαν και Τζέισον Μπέκερ. Το συγκρότημα κυκλοφόρησε δύο στούντιο δίσκους σε διάστημα τριών ετών, πριν διαλυθούν.
Κλουμπ Αμέρικα
Αποτελεί μια από τις πιο πετυχημένες ομάδες στο Μεξικό. Έχει κερδίσει 11 εθνικά πρωταθλήματα. Επίσης, έχει 7 αναγνωρισμένους από τη FIFA τίτλους, τους περισσότερους από τις ομάδες της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής (CONCACAF) (μαζί με τις Σάντος, Ολίμπια και Ετουάλ ντυ Σαχέλ). Έχει κερδίσει 7 φορές το ΚΟΝΚΑΚΑΦ Τσάμπιονς Λιγκ, δύο φορές το Κόπα Ιντεραμερικάνα και μία φορά το ΚΟΝΚΑΚΑΦ Τζάιαντς Καπ. Το 2010, η IFFHS την ονόμασε «Ομάδα του 21ου αιώνα στη Βόρεια και Κεντρική Αμερική».
Cacophony
Ιστορία
Ο Ανούρ αποχώρησε πριν την ηχογράφηση του δεύτερου τους άλμπουμ, δίνοντας την θέση του στον Κένι Σταυρόπουλος των Le Mans. Παρ' όλα αυτά, τα τύμπανα στον δίσκο Go Off! έπαιξε ο Ντιν Καστρονόβο, γνωστός ως μέλος του προσωπικού σχήματος του Ozzy Osbourne και των Journey.
Κλουμπ Αμέρικα
Εξωτερικοί σύνδεσμοι
Κατηγορία:Κλουμπ Αμέρικα Κατηγορία:Ιδρύσεις ποδοσφαιρικών ομάδων το 1916
Cacophony
Ιστορία
Ο Φρίντμαν γνώρισε παγκόσμια αναγνώριση όταν έγινε μέλος των Megadeth, αλλά και με τις προσωπικές του κυκλοφορίες. Ο Μπέκερ κυκλοφόρησε μία σειρά σόλο άλμπουμ και εντάχθηκε για ένα μικρό χρονικό διάστημα στο προσωπικό σχήμα του τραγουδιστή των Van Halen, Ντέιβιντ Λι Ροθ. Ενώ συνεργαζόταν με τον Ροθ, ο Μπέκερ διαγνώστηκε με αμυοτροφική πλευρική σκλήρυνση (Νόσος Λου Γκέρινγκ) και έμεινε παράλυτος. Παρ' όλα αυτά, συνέχισε να συνθέτει μουσική με την βοήθεια μηχανημάτων.
Παραπομπές
Κατηγορία:Αμερικανικά speed metal συγκροτήματα Κατηγορία:Heavy metal συγκροτήματα από Καλιφόρνια
Όμιλος Α΄ Παγκοσμίου Πρωταθλήματος Καλαθοσφαίρισης Ανδρών 2014
Ο Όμιλος A΄ του Παγκοσμίου Πρωταθλήματος Καλαθοσφαίρισης Ανδρών 2014  θα αποτελεί τη φάση των ομίλων του Παγκοσμίου Πρωταθλήματος Καλαθοσφαίρισης Ανδρών 2014 για την Ισπανία, τη Σερβία, τη Γαλλία, τη Βραζιλία, την Αίγυπτο και το Ιράν. Κάθε ομάδα απίζει με κάθε ομάδα του ομίλου μία φορά, συνολικά πέντε αγώνες κάθε ομαδα, με όλους τους αγώνες να παιχτούν στο Παλάθιο Μουνιθιπάλ δε Δεπόρτες δε Γρανάδα, Γρανάδα. Αφού παιχτούν όλοι οι αγώνες, οι τέσσερις πρώτες ομάδες προκρίνονται στον τελικό γύρο. Αυτός ο όμιλος θεωρείται ότι είναι ο "Όμιλος του Θανάτου" αφού βρίσκεται η πρώην πρωταθλήτρια Ευρώπης και φιναλίστ των Ολυμπιακών Ισπανία, η νυν πρωταθλήτρια Ευρώπης Γαλλία, και η παραδοσιακή υπερδύναμη Σερβία, μαζί με μία δυνατή Βραζιλία και ένα δυνατό Ιράν.
Εξωτερικοί συνδεσμοι
Ομιλος Α
Ντίνος Μήτογλου
Άρης, Ουέικ Φόρεστ
Ο Μήτογλου ξεκίνησε να αγωνίζεται στην Ακαδημία Αστέρια του Θόδωρου Ροδόπουλου και μεταγράφηκε στον Άρη το καλοκαίρι του 2013. Με τους "κίτρινους" αγωνίστηκε σε τρεις μόλις αγώνες του πρωταθλήματος της Α1 και την επόμενη σεζόν μετακόμισε στις Ηνωμένες Πολιτείες για να φοιτήσει στο πανεπιστήμιο του Ουέικ Φόρεστ. Με την ομάδα του Πανεπιστημίου Ουέικ Φόρεστ έπαιξε για 3 χρόνια σε 96 αγώνες, με μέσους όρους 9,3 πόντων και 5,4 ριμπάουντ ανά αγώνα.
Παναθηναϊκός
Από το καλοκαίρι του 2017 ο Μήτογλου αγωνίζεται στον Παναθηναϊκό, με το νούμερο 44, υπογράφοντας συμβόλαιο για 3+1 χρόνια. Τον Ιούνιο κέρδισε τον πρώτο τίτλο της καριέρας του, κατακτώντας το πρωτάθλημα Ελλάδος, κόντρα στον Ολυμπιακό με 3-2 στη σειρά των τελικών. Τον Φλεβάρη του 2019 κατέκτησε το Κύπελλο Ελλάδας, κόντρα στον ΠΑΟΚ με 79-73. Τον Ιούνιο του 2019 κατέκτησε το δεύτερο του πρωτάθλημα με τα πράσινα, νικώντας στην σειρά των τελικών τον Προμηθέα Πατρών με 3-0. Στις 3 Ιανουαρίου 2020, έκανε οκτώ ρεκόρ καριέρας για αγώνα της Ευρωλίγκα (κόντρα στην ΤΣΣΚΑ Μόσχας) καθώς σε 40:45′ είχε 25 πόντους (11/15 δίποντα, 0/1 τρίποντα, 3/4 βολές), 16 ριμπάουντ (8+8), 2 ασίστ και 2 κλεψίματα, συγκεντρώνοντας 34 βαθμούς στο σύστημα αξιολόγησης. Τον Φεβρουάριο του 2020, συμμετείχε στο πρώτο του Ελληνικό All Star Game, όπου και αναδείχθηκε Πολυτιμότερος Παίκτης.
Στις 16 Οκτωβρίου 2020, πραγματοποίησε καλή εμφάνιση στην Ευρωλίγκα κόντρα στην Μπαρτσελόνα (ήττα 97-89), όπου σε 34:27 λεπτά είχε 16 πόντους με 3/5 δίποντα, 1/4 τρίποντα, 7/8 βολές, 12 ριμπάουντ, 4 ασίστ, 2 κλεψίματα και κανένα λάθος. Στις 8 Νοεμβρίου 2020, έφτασε τα 400 ριμπάουντ με τον Παναθηναϊκό και μπήκε στην πρώτη 15άδα της ιστορικής λίστας των πράσινων στο Ελληνικό Πρωτάθλημα. Στις 21 Ιανουαρίου 2021 κόντρα στην Χίμκι (νίκη 94-78), μέτρησε 29 πόντους (10/14 δίποντα, 9/9 βολές), 12 ριμπάουντ, 2 ασίστ και 6 κερδισμένα φάουλ, σε 28:47′ συμμετοχής συγκεντρώνοντας 42 βαθμούς στο σύστημα αξιολόγησης. Με αυτή την εμφάνιση αναδείχτηκε MVP της 21ης αγωνιστικής στην Ευρωλίγκα, για πρώτη φορά στην καριέρα του. Με τις υψηλές επιδόσεις του κατά την διάρκεια του Ιανουαρίου, κατάφερε να μαζέψει τα περισσότερα ριμπάουντ (49) τον συγκεκριμένο μήνα στην Ευρωλίγκα. Ο Μήτογλου μέτρησε 9.3 πόντους, 5.4 ριμπάουντ και 0.9 ασίστ μέσο όρο σε 34 συμμετοχές στην Ευρωλίγκα, στις 23 ως βασικός. Στις 9 Μαΐου 2021, κατέκτησε το Κύπελλο Ελλάδας, νικώντας τον τελικό τον Προμηθέα Πάτρας με 91-79 με τον ίδιο να κάνει καλή εμφάνιση έχοντας 17 πόντους (4/5 δίποντα, 2/2 τρίποντα, 3/3 βολές), 6 ριμπάουντ, 3 ασίστ. Στις 23 Μαΐου, στο τρίτο παιχνίδι απέναντι στην ΑΕΚ για την ημιτελική σειρά των ελληνικών play off, πραγματοποίησε τρία ρεκόρ καριέρας, καθώς πέτυχε 23 πόντους, 4 κλεψίματα και συγκέντρωσε 34 βαθμούς στην αξιολόγηση. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1. Ο ίδιος στα playoffs του Πρωταθλήματος (σε 10 αγώνες), είχε 14,1 πόντους με 54,3% στα δίποντα και 45% στα τρίποντα, 7,7 ριμπάουντ, 1,5 κλεψίματα, 1,3 ασίστ και 0,9 μπλοκ παίζοντας καθοριστικό ρόλο στην κατάκτηση του τίτλου. Συνολικά στο Πρωτάθλημα μέτρησε σε 29 αγώνες 11,28 πόντους (60,74% στα δίποντα, 44% στα τρίποντα, 78,75% στις βολές), 6,48 ριμπάουντ, 1,24 ασίστ και 1,10 κλεψίματα σε 20 λεπτά συμμετοχής κατά μέσο όρο. Με αυτές τις επιδόσεις, βρέθηκε στην καλύτερη πεντάδα της διοργάνωσης για τη σεζόν 2020-21. Στις 24 Ιουνίου, με μήνυμα από τα μέσα κοινωνικής δικτύωσης, ανακοίνωσε την αποχώρησή του από τον Παναθηναϊκό.
Αρμάνι Μιλάνο
Στις 25 Ιουνίου 2021, ανακοινώθηκε από την Αρμάνι Μιλάνο, με διετές συμβόλαιο αξίας 1,8 εκατομμυρίων ευρώ. Τον Νοέμβριο τραυματίστηκε στο μετατάρσιο του αριστερού του ποδιού, και έμεινε εκτός δράσης για περίπου 3 μήνες. Στις 20 Φεβρουαρίου 2022, κατέκτησε το Κύπελλο Ιταλίας, αφού η Μιλάνο κέρδισε στον τελικό την Τορτόνα 78-61.
Παναθηναϊκός
Στις 6 Ιουλίου 2023, επέστρεψε στον Παναθηναϊκό, υπογράφοντας τριετές συμβόλαιο συνεργασίας.
Εθνική Ομάδα
Ο Μήτογλου πραγματοποίησε οκτώ συμμετοχές με την ελληνική εθνική ομάδα παίδων, με την οποία αγωνίστηκε στο ευρωπαϊκό πρωτάθλημα του 2012, ενώ έχει παίξει 23 φορές με την εθνική εφήβων, συμμετέχοντας στα ευρωπαϊκά πρωταθλήματα του 2013 και του 2014. Πέτυχε ρεκόρ πόντων στην ήττα της ελληνικής ομάδας από την αντίστοιχη σέρβικη με 69-74 στις 28 Ιουλίου 2014, όταν σκόραρε 26 πόντους.
Το 2015 συμμετείχε στο παγκόσμιο πρωτάθλημα με την εθνική ομάδα νέων ανδρών κατακτώντας την τέταρτη θέση.
Το 2017 έκανε το ντεμπούτο του στην εθνική ανδρών παίζοντας σε 5 αγώνες και έχοντας συμμετοχή στο Τουρνουά Ακρόπολις. Επίσης αγωνίστηκε στα παιχνίδια για την προκριματική φάση του Παγκοσμίου Κυπέλλου 2019. Ήταν παρών στο Προολυμπιακό τουρνουά του Καναδά, στο οποίο η Εθνική έχασε την πρόκριση στους Ολυμπιακούς Αγώνες του Τόκιο, αφού ηττήθηκε στον τελικό από την Τσεχία 97-72.
Με την εθνική ομάδα έχει 22 αγώνες με 188 πόντους (μ.ο: 8.55).
Τιμωρία
Στις 3 Μαρτίου 2022, μετά το ματς Παναθηναϊκού-Αρμάνι για την Ευρωλίγκα υποβλήθηκε σε εξετάσεις και ανιχνεύτηκε στον οργανισμό του η απαγορευμένη ουσία μεθανδιενόνη. Αμέσως τέθηκε εκτός αγώνων από την Αρμάνι Μιλάνο και στις 7 Φεβρουαρίου 2023 η πειθαρχική επιτροπή της FIBA τιμώρησε πρωτόδικα τον φόργουορντ με αποκλεισμό 32 μηνών από τα γήπεδα, ο οποίος ξεκίνησε από τις 3 Μαρτίου του 2022. Η αρχική πρόθεση των δικαστών ήταν να τιμωρηθεί με 4 χρόνια αποκλεισμό, αλλά ο χρόνος της τιμωρίας του μειώθηκε κατά περίπου 33%, επειδή έλαβαν υπόψιν τους ότι έπεσε θύμα πλάνης. Τελικά μετά από προσφυγή του αθλητή στο CAS, το Δικαστήριο της Λωζάνης προχώρησε στην ακροαματική διαδικασία στις 4 Ιουλίου 2023 και αποφάσισε να μειώσει την ποινή στους 16 μήνες, όπερ και σημαίνει ότι ο Μήτογλου επιστρέφει στην αγωνιστική δράση από τις 28 Ιουλίου 2023.
Προσωπικά στοιχεία
Είναι γιος του παλαίμαχου ποδοσφαιριστή του Π.Α.Ο.Κ. και της Δόξας Δράμας, Δημήτρη Μήτογλου και αδελφός του νυν ποδοσφαιριστή της Α.Ε.Κ., Γεράσιμου Μήτογλου.
Πηγές
Κατηγορία:Έλληνες καλαθοσφαιριστές Κατηγορία:Πάουερ φόργουορντ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές Άρη Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Ολίμπια Μιλάνου Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές ιταλικών συλλόγων
Χαρέλ Σκάατ
Ο Χαρέλ Σκάατ (εβραϊκά: הראל סקעת/Harel Skaat, 8 Αυγούστου 1981) είναι Ισραηλινός τραγουδιστής και τραγουδοποιός.
Εκπροσώπησε το Ισραήλ στον Διαγωνισμό Τραγουδιού Eurovision του 2010 στο Όσλο, με το τραγούδι "Milim", τερματίζοντας στην 14η θέση στον τελικό.
Εξωτερικοί σύνδεσμοι
Κατηγορία:Ισραηλινοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με το Ισραήλ Κατηγορία:Διαγωνισμός Τραγουδιού Eurovision 2010 Κατηγορία:Συμμετέχοντες στη Eurovision
Νικολάι Μπουχάριν
Ο Νικολάι Μπουχάριν (Бухарин Николай Иванович, Μόσχα, 9 Οκτωβρίου 1888 – 15 Μαρτίου 1938) ήταν οικονομολόγος, θεωρητικός του Μαρξισμού. Κομματικός και πολιτικός ηγέτης του ΚΚΣΕ, έπαιξε κεντρικό ρόλο στη διαμόρφωση της πολιτικής του τόσο πριν όσο και μετά την Οκτωβριανή Επανάσταση. Ήταν επίσης ακαδημαϊκός δάσκαλος στο Τμήμα Ανθρωπιστικών Επιστημών της Σοβιετικής Ακαδημίας Επιστημών.
Από το 1917 έως το 1929 διετέλεσε συντάκτης της Πράβντα και από το 1934 συντάκτης της εφημερίδας Ιζβέστια. Ουσιαστικά, ήταν ο κυριότερος ιδεολόγος του κόμματος. Στο βιβλίο του Τζον Ριντ Δέκα μέρες που συγκλόνισαν τον κόσμο ο Μπουχάριν θεωρείται πιο αριστερός και από τον Λένιν.
Αρχικά ήταν κοντά στον Τρότσκι αλλά μετά τη Συνθήκη του Μπρεστ - Λιτόφσκ πλησίασε τον Λένιν. Ήταν συγγραφέας του Προγράμματος των Κομμουνιστών (Μπολσεβίκων) και του Αλφαβηταρίου του Κομμουνιστή. Από τους κυριότερους εμπνευστές της Νέας Οικονομικής Πολιτικής είχε το προσωνύμιο «αγαπημένος του Κόμματος». Οι πολιτικές και οικονομικές του απόψεις δημιούργησαν ρεύμα το οποίο περιγράφηκε με τον όρο «μπουχαρινισμός». Στήριξε τον Στάλιν στη μάχη για τη διαδοχή μετά τον θάνατο του Λένιν το 1924 όπως επίσης και στη διαμάχη του με την «Αριστερή Αντιπολίτευση» των Τρότσκι-Ζινόβιεφ-Κάμενεφ το 1927. Όμως, το 1929 ήρθε σε ρήξη μαζί του για την Κολεκτιβοποίηση, όντας ένθερμος υποστηρικτής της κατοχής γης από τους αγρότες, και αποτελώντας με άλλους οπαδούς του και εξέχοντες μπολσεβίκους (Τόμσκι, Ρίκοφ κ.ά.) τη λεγόμενη «Δεξιά Αντιπολίτευση» του κόμματος. Αυτή υπήρξε η αρχή του τέλους για τον Μπουχάριν. Στις 21 Αυγούστου 1936 η Εισαγγελία της ΕΣΣΔ εξέδωσε το πρώτο ένταλμα σε βάρος του, όμως απαλλάχθηκε αρχικώς.
Στις 27 Ιανουαρίου 1937 συνελήφθη ξανά, κατηγορούμενος για συμμετοχή στο «Αντισοβιετικό Μπλοκ». Η διαδικασία της δίκης ήταν δημόσια στον Οίκο της Ένωσης (κεντρικό κτήριο στη Μόσχα, στο οποίο γίνονταν τα συνέδρια του ΚΚΣΕ), στις 13 Μαρτίου 1937. Έναν χρόνο αργότερα, στις 15 Μαρτίου του 1938, εκτελέστηκε. Το 1988 αποκαταστάθηκε μετά θάνατο.
Εξωτερικοί σύνδεσμοι
Κατηγορία:Μαρξιστές θεωρητικοί Κατηγορία:Ρώσοι οικονομολόγοι Κατηγορία:Ρώσοι επιστήμονες Κατηγορία:Ρώσοι κομμουνιστές Κατηγορία:Ρώσοι πολιτικοί Κατηγορία:Ρώσοι συγγραφείς Κατηγορία:Σοβιετικοί επιστήμονες Κατηγορία:Σοβιετικοί πολιτικοί Κατηγορία:Σοβιετικοί συγγραφείς Κατηγορία:Θύματα της Μεγάλης Εκκαθάρισης Κατηγορία:Ρώσοι άθεοι
Σεληνιακή έκλειψη της 25ης Μαρτίου 2024
Μία σεληνιακή έκλειψη θα πραγματοποιηθεί στις 25 Μαρτίου 2024.
Ορατότητα
Θα είναι πλήρως ορατό από τις περισσότερες χώρες της Αμερικής, θα αναδύεται πάνω από την Αυστραλία και την ανατολική Ασία, και θα καταλήγει σε δυτικά μέρη της Αφρικής και της Ευρώπης.
320x320εσ 320x320εσ
Παραπομπές
Κατηγορία:Εκλείψεις
Διοργανώσεις Ε.Π.Σ. Κυκλάδων 2012–13
Για την περίοδο 2012–13, η Ένωση Ποδοσφαιρικών Σωματείων Κυκλάδων είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στον νομό Κυκλάδων.
Το πρωτάθλημα της περιόδου 2012-13 ήταν η 33η διοργάνωση πρωταθλήματος ποδοσφαίρου της ΕΠΣ Κυκλάδων. Πρωταθλητής αναδείχθηκε ο Α.Ο. Μυκόνου, ο οποίος έλαβε μέρος στο Πρωτάθλημα Πρωταθλητριών ΕΠΣ, το οποίο διοργανώθηκε από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου διοργανώθηκε για 31η φορά και αποτέλεσε ταυτόχρονα την πρώτη φάση του Κυπέλλου Ερασιτεχνών της ΕΠΟ. Κυπελλούχος αναδείχθηκε ο Πανναξιακός Α.Ο., ο οποίος απέκτησε το δικαίωμα συμμετοχής στο Κύπελλο Ερασιτεχνών της σεζόν.
Πρωτάθλημα
Αρχικά, στο πρωτάθλημα δήλωσαν συμμετοχή 24 σύλλογοι από 11 νησιά: 2 από την Άνδρο, 4 από τη Θήρα, 1 από την Ίο, 1 από τη Μήλο, 1 από τη Μύκονο, 3 από τη Νάξο, 3 από την Πάρο, 1 από τη Σέριφο, 1 από τη Σίφνο, 5 από τη Σύρο και 2 από την Τήνο. Λίγες ημέρες αργότερα, αποφασίστηκε ο Α.Ο. Άνω Σύρου να μην λάβει τελικά μέρος στο πρωτάθλημα κι έτσι ο αριθμός των συμμετεχόντων έπεσε στους 23.
Οι 23 σύλλογοι χωρίστηκαν στη συνέχεια σε τρεις ομίλους με βάση τη γεωγραφική τους θέση, ώστε να ελαχιστοποιηθούν τα έξοδα των ομάδων για μετακινήσεις και διαμονή. Ο πρώτος όμιλος περιελάμβανε τις ομάδες από Άνδρο, Μύκονο, Τήνο καθώς και δύο ομάδες από τη Σύρο. Ο δεύτερος όμιλος τις ομάδες από Μήλο, Πάρο, Σέριφο, Σίφνο, καθώς και τις υπόλοιπες δύο ομάδες από τη Σύρο. Τέλος, ο τρίτος όμιλος περιελάμβανε τις ομάδες από Θήρα, Ίο και Νάξο.
Μετά από δημόσια κλήρωση, οι τέσσερις ομάδες της Σύρου μοιράστηκαν στον πρώτο και στον δεύτερο όμιλο. Οι όμιλοι που καταρτίστηκαν ήταν οι εξής:
Α' φάση
2ος όμιλος
3ος όμιλος
Τελική φάση
Στην τελική φάση του πρωταθλήματος προκρίθηκαν η πρώτη ομάδα κάθε ομίλου (Α.Ο. Μυκόνου από τον 1ο, Α.Σ. Παμμηλιακός από τον 2ο και Πανθηραϊκός Α.Ο. από τον 3ο), καθώς και η καλύτερη δεύτερη ομάδα όλων των ομίλων (Νέοι Ολυμπιακού Σύρου) της Α' φάσης. Σχημάτισαν ένα μίνι πρωτάθλημα, όπου αγωνίστηκαν μεταξύ τους από μία φορά σε ουδέτερη έδρα. Πρωταθλήτρια αναδείχθηκε η ομάδα του Α.Ο. Μυκόνου με το απόλυτο των νικών.
Κύπελλο
Στον θεσμό του κυπέλλου συμμετείχαν τα σωματεία της Ε.Π.Σ. Κυκλάδων όλων των κατηγοριών. Η διοργάνωση ξεκίνησε στις 22 Σεπτεμβρίου 2012 με τους πρώτους αγώνες της 1ης φάσης και ολοκληρώθηκε με τον τελικό στις 27 Μαρτίου 2013. Κυπελλούχος αναδείχθηκε ο Πανναξιακός Α.Ο. για 5η φορά στην ιστορία του και 2η συνεχόμενη και κέρδισε τη συμμετοχή του στο Κύπελλο Ερασιτεχνών της σεζόν.
Οι μικρομεσαίοι
Οι Μικρομεσαίοι είναι μια τηλεοπτική σειρά του Γιάννη Δαλιανίδη που προβλήθηκε την περίοδο 1992-1993 και αναφερόταν στην ελληνική καθημερινότητα της εποχής, με πρωταγωνιστές σύγχρονους νεοέλληνες μικρομεσαίους. Όπως και Το Ρετιρέ, το οποίο και αντικατάστησε, έτσι και αυτή η σειρά παίχτηκε σε τακτικές επαναπροβολές, κυρίως τους καλοκαιρινούς μήνες, ενώ οι καταστάσεις που πραγματεύεται έχουν χαρακτήρα ηθογραφικό και κοινωνικής σάτιρας.
Υπόθεση
Η σειρά έχει δύο κεντρικούς χαρακτήρες. Ο ένας είναι η Μάρθα Φασιανού (Μάρθα Καραγιάννη), μια γυναίκα που μετά από δύο αποτυχημένους γάμους έχει αποφασίσει να μην ξαναπαντρευτεί. Ο άλλος ο Παύλος Πετρίδης (Παύλος Ευαγγελόπουλος) που είναι παντρεμένος με την Ελένη (Έλενα Τσαβαλιά) μαζί με το σόι του την αδελφή του την Μπέτυ (Νατάσσα Μανίσαλη) που είναι χωρισμένη, την καταπιεστική μητέρα του την Αφροδίτη (Τζέσσυ Παπουτσή) και την πεθερά του την Ζωρζέτ (Νεφέλη Ορφανού) που πρόσφατα γνώρισε τον Ανδρέα Χασιώτη και σκέφτονται να παντρευτούν. Όλοι αυτοί οι χαρακτήρες συνθέτουν μία σειρά χιουμοριστικών καταστάσεων και παρεξηγήσεων που σκιαγραφούν τμήμα της ελληνικής καθημερινότητας. Η σειρά ολοκληρώθηκε σε 40 επεισόδια.
Χαόρα
Η Χαόρα (βεγγαλική: হাওড়া - Hāoṛā, αγγλικά: Howrah) είναι πόλη στην πολιτεία της Δυτικής Βεγγάλης στην Ινδία. Έχει πληθυσμό 1.072.161 κατοίκων σύμφωνα με την απογραφή του 2011, και βρίσκεται στην δυτική όχθη του Χούγκλι. Η Χαόρα βρίσκεται απέναντι από τη μητρόπολη και πρωτεύουσα της δυτικής Βεγγάλης Καλκούτα. Αποτελεί μέρος του πολεοδομικού συγκροτήματος της. Στην πόλη βρίσκεται η υποδιαίρεση Χαόρα Σαντάρ, ενώ είναι και η έδρα της ομώνυμης επαρχίας. Η Χαόρα ανήκει στην Αρχή Μητροπολιτικής Ανάπτυξης της Καλκούτας. Η Χαόρα είναι σημαντικός μεταφορικός κόμβος για την Δυτική Βεγγάλη και πύλη μείζονος σημασίας για την Καλκούτα. Η πόλη έχει το παρατσούκλι «Σέφιλντ της Ινδίας». Επίσημη γλώσσα είναι η βεγγαλική και πρόσθετη επίσημη η αγγλική.
Το 1785 η Χαόρα αποτελούσε ένα μικρό χωριό, το οποίο αναπτύχθηκε γρήγορα λόγω της εγγύτητάς της με την Καλκούτα. Οι εγκαταστάσεις γιούτας και βαμβακιού την κατέστησαν σημαντική στάση στον τότε Ανατολικό Ινδικό Σιδηρόδρομο μέσω του Αλαχαμπάντ στις κεντρικές και δυτικές επαρχίες της Ινδίας. Σήμερα η Χαόρα είναι βιομηχανική πόλη με κλωστοϋφαντουργική βιομηχανία και βιομηχανία μετάλλου. Διαθέτει ναυπηγείο και ποτάμιο λιμάνι.
Η Χαόρα έχει τον παλαιότερο βοτανικό κήπο στην Ινδία (Ινδικός Βοτανικός Κήπος Ατσάρια Τζαγκαντίς Τσάντρα Μποσού). Υφίσταται από το 1786 και το κύριο αξιοθέατό του είναι ένα δέντρο μπανιάν ηλικίας 200 ετών, το δεύτερο μεγαλύτερο του είδους του στην Ινδία. Το τσάι που καλλιεργείται γύρω από το Νταρτζιλίνγκ και το Άσαμ εισήχθη για πρώτη φορά και καλλιεργήθηκε εδώ.
Μια άλλη σημαντική εγκατάσταση στην πόλη και το μεγαλύτερο τουριστικό αξιοθέατο είναι το Μπελούρ Μαθ στη βόρεια Χαόρα, όπου εδρεύει η αποστολή Ραμακρίσνα.
Εξωτερικοί σύνδεσμοι
Κατηγορία:Πόλεις της Ινδίας
Ο Αμερικανός (μυθιστόρημα)
Ο Αμερικανός (αγγλικός τίτλος:The American) είναι μυθιστόρημα του Αμερικανού συγγραφέα Χένρι Τζέιμς που δημοσιεύθηκε αρχικά σε συνέχειες στο περιοδικό The Atlantic Monthly το 1876 - 77 και στη συνέχεια εκδόθηκε σε βιβλίο το 1877.
Το μυθιστόρημα αναφέρεται στις άτυχες περιπέτειες του Κρίστοφερ Νιούμαν, ενός καλοσυνάτου αλλά μάλλον αδέξιου Αμερικανού επιχειρηματία στο πρώτο του ταξίδι στην Ευρώπη. Ο Νιούμαν αναζητά έναν κόσμο διαφορετικό από τη σκληρή πραγματικότητα των αμερικανικών επιχειρήσεων του 19ου αιώνα. Ανακαλύπτοντας τις ομορφιές αλλά και τα ελαττώματα της Ευρώπης, έμαθε να μην θεωρεί τίποτε δεδομένο. Η πλοκή στηρίζεται στον δεσμό του Νιούμαν με μια νεαρή χήρα της παριζιάνικης αριστοκρατίας.
Υπόθεση
Η ιστορία διαδραματίζεται γύρω στο 1868, στο Παρίσι.
Ο Κρίστοφερ Νιούμαν είναι ένας ελκυστικός 40χρονος αυτοδημιούργητος Αμερικανός επιχειρηματίας που έκανε περιουσία με την πώληση ειδών υγιεινής. Έχοντας γίνει πλούσιος, παραδόξως αισθάνεται κενός από τα χρήματα που απέκτησε και επισκέπτεται την Ευρώπη για να ξεκουραστεί από τη δουλειά και να επιτρέψει στον εαυτό του να βιώσει ό,τι καλύτερο μπορεί να του προσφέρει η θέση του. Εγκαθίσταται στο Παρίσι, σε ένα μεγάλο και πολυτελές διαμέρισμα και μέσω της συζύγου ενός συμπατριώτη του, αποκτά πρόσβαση στην υψηλή κοινωνία της γαλλικής πρωτεύουσας.
Σύντομα, γνωρίζει την εκλεπτυσμένη κόμισσα Κλερ ντε Σιντρέ, μια κομψή νεαρή χήρα, την οποία ερωτεύεται. Τα συναισθήματα είναι αμοιβαία και το ζευγάρι αρραβωνιάζεται. Ωστόσο, το πολιτιστικό περιβάλλον της κόμισσας, πολύ διαφορετικό από αυτό του Αμερικανού, είναι ένας κόσμος κλειστός, στενόμυαλος και βουτηγμένος στην παράδοση. Έτσι, θεωρείται κοινωνικά απαράδεκτος από τον μεγαλύτερο αδερφό της Κλερ και από τη μητέρα της, οι οποίοι διεξάγουν έναν μυστικό πόλεμο εναντίον του Αμερικανού αλλοδαπού, μέχρι που ο ίδιος αναγκάζεται να παραιτηθεί από την ιδέα του γάμου.
Αμέσως μετά, από διάφορες συνθήκες, έρχεται στην κατοχή του Κρίστοφερ Νιούμαν ένα έγγραφο, η αποκάλυψη του οποίου θα έφερνε καταισχύνη στη μητέρα και τον αδερφό της πρώην αρραβωνιαστικιάς του. Νιώθει τον ανθρώπινο πειρασμό να το χρησιμοποιήσει για εκδίκηση, αλλά η ηθική του υπερισχύει και αρνείται. Στη συνέχεια φεύγει για την Αμερική. Ωστόσο, ο Κρίστοφερ επιστρέφει στο Παρίσι όταν μαθαίνει ότι η Κλερ, συνηθισμένη να υπακούει στη μητέρα και τον μεγαλύτερο αδερφό της, έκανε μια απελπισμένη ενέργεια: έγινε καλόγρια. Κοιτάζει τους τοίχους του μοναστηριού όπου έχει κλειστεί και μετά φεύγει οριστικά από το Παρίσι, διατηρώντας μόνο τη γλυκιά ανάμνησή της ανάμικτη με στοργική συμπόνια.
Θέμα
Ο Χένρι Τζέιμς, εξέχων εκπρόσωπος της Αμερικανικής λογοτεχνίας και πολιτογραφημένος Βρετανός πολίτης το 1915, εξερεύνησε σε πολλά έργα του τη θεματική της σύγκρουσης ανάμεσα στην αθωότητα, την ειλικρίνεια και αισιοδοξία του Νέου Κόσμου και τη σοφία και διαφθορά του Παλαιού.
Ο Αμερικανός ήταν ένα από τα πρώτα μυθιστορήματα που αντιπαρέβαλλαν τον ανερχόμενο και ισχυρό κόσμο της Αμερικής με την καλλιεργημένη αλλά αμαρτωλή ευρωπαϊκή κοινωνία. Οι κύριες ιδεολογικές διαφορές του Νιούμαν με την Κλερ και την οικογένειά της περιστρέφονται γύρω από την έννοια της προσωπικής ελευθερίας: ευτυχία, αυτονομία, ελευθερία από την πλευρά του Αμερικανού και το καθήκον απέναντι στην οικογένεια, την παράδοση, την ιστορία και τους απογόνους από την άλλη πλευρά.
Παραπομπές
Κατηγορία:Μυθιστορήματα του Χένρι Τζέιμς Κατηγορία:Μυθιστορήματα που έγιναν ταινίες
Σικτιβκάρ
Το Σικτιβκάρ ή Σικτιφκάρ ( Сыктывка́р, μέχρι το 1930 γνωστό ως Ουστ-Σισόλσκ) είναι πόλη και πρωτεύουσα της Δημοκρατίας Κόμι στην βορειοδυτική Ρωσία. Σύμφωνα με την απογραφή του 2018, έχει πληθυσμό 245.083 κατοίκων. Δήμαρχος είναι ο Αντρέι Σαμοντέλκιν.
Ετυμολογία
Το τρέχον όνομα της πόλης προέρχεται από τη λέξη Syktyv, που είναι ο ποταμός Σίσολα στην κόμι γλώσσα, συν το kar, που σημαίνει "πόλη".
Γεωγραφία
Το Σικτιβκάρ είναι χτισμένο στη συμβολή των ποταμών Βιτσέγκντα και Σίσολα. Ο Βιτσέγκντα είναι παραπόταμος του Βόρειου Ντβινά.
Ιστορία
Πιστεύεται ότι η πόλη ιδρύθηκε το 1586 ως ο οικισμός Ουστ-Σίσολα. Της απονεμήθηκε το καθεστώς της πόλης από τη Μεγάλη Αικατερίνη το 1780 και το 1992 έγινε η πρωτεύουσα της Δημοκρατίας των Κόμι. Από τότε παρέμεινε πρωτεύουσα, παρόλο που μια μεγάλη εισροή Ρώσων τον 20ό αιώνα έχει καταστήσει τους γηγενείς Κόμι μια μειοψηφία εκεί.
Το γεγονός ότι το Σικτιβκάρ βρισκόταν σε απομακρυσμένη περιοχή εμπόδισε την ανάπτυξή της πόλης και καθιερώθηκε περισσότερο ως τόπος εξορίας από την τσαρική κυβέρνηση.
Η πλειοψηφία του πληθυσμού ήταν έμποροι και αγρότες. Τα κύρια επαγγέλματα των κατοίκων ήταν η γεωργία, η κτηνοτροφία, το κυνήγι, η αλιεία και το εμπόριο.
Το 1921, το Ουστ-Σισόλσκ έλαβε καθεστώς διοικητικού κέντρου της νεοσυσταθείσας αυτόνομης περιφέρειας Κόμι-Ζιριάν. Μετονομάστηκε σε Σικτιβκάρ, που στην γλώσσα κόμι σημαίνει "μια πόλη πάνω στον Σίσολα", το 1930 σηματοδοτώντας την 150ή επέτειο από την καθιέρωση του οικισμού ως πόλη.
Τη δεκαετία του '60, κατασκευάστηκε ένα μεγάλο εργοστάσιο επεξεργασίας ξύλου στα βόρεια περίχωρα της πόλης και παρήγαγε χαρτί, πολτό, ινοσανίδα και κόντρα-πλακέ.
Η σύγχρονη πόλη διαθέτει και μεγάλη ναυπηγοεπισκευαστική ζώνη, καθώς και ένα παρακλάδι της Ακαδημίας Επιστημών.
Μεταφορές
Η πόλη εξυπηρετείται από το αεροδρόμιο Σικτιβκάρ και τον αεροδιάδρομο Σικτιβκάρ. Η πόλη διαθέτει επίσης σιδηροδρομικό σταθμό. Το Σικτιβκάρ είναι το τελικό σημείο της διαδρομής R176 (Αυτοκινητόδρομος Βιάτκα).
Πολιτισμός και εκπαίδευση
μικρογραφία|Κεντρικός δρόμος Το Σικτιβκάρ είναι το κέντρο της πολιτιστικής ζωής στη δημοκρατία. Το παλαιότερο μουσείο της Δημοκρατίας Κόμι, το Εθνικό Μουσείο, ιδρύθηκε το 1911. Σήμερα, το Εθνικό Μουσείο είναι το Λογοτεχνικό Μουσείο του Ιβάν Κουράτοφ και το μουσείο του Βίκτορ Σαβίν.
Η Εθνική Πινακοθήκη ιδρύθηκε στο Σικτιβκάρ το 1943. Καλωσορίζει εκθέσεις από διάφορα μουσεία της χώρας.
Το 1930 ο Βίκτορ Σαβίν, ποιητής, θεατρικός συγγραφέας, σκηνοθέτης και ηθοποιός, ίδρυσε το Θέατρο της Δημοκρατίας Κόμι και το θέατρο φέρει ακόμη το όνομά του, αποτελώντας ένα από τα κέντρα πνευματικής και καλλιτεχνικής κουλτούρας όλων των ανθρώπων στη δημοκρατία. Το 1966 χαρακτηρίστηκε Ακαδημαϊκό Θέατρο.
Το Θέατρο Όπερας και Μπαλέτου ξεκίνησε την ιστορία του το 1958.
Η Εθνική Βιβλιοθήκη αριθμεί 2,5 εκατομμύρια τόμους, συμπεριλαμβανομένων βιβλίων στη ρωσική γλώσσα, σε ξένες γλώσσες και στη γλώσσα Κόμι.
Το Κρατικό Πανεπιστήμιο του Σικτιβκάρ ιδρύθηκε το 1972 και έχει πάνω από 3.500 φοιτητές και 250 μέλη προσωπικό.
Το λαϊκό σύνολο της πόλης "Asya Kya" εκπροσωπεί τη Δημοκρατία Κόμι σε εθνικά και διεθνή φεστιβάλ.
Ένα από τα παλαιότερα ρωσικά progressive rock συγκροτήματα "The Gourishankar" ιδρύθηκε στο Σικτιβκάρ το 2001.
Κλίμα
Το Σικτιβκάρ βιώνει ένα υποαρκτικό κλίμα (κλιματική ταξινόμηση Κέππεν Dfc) με μεγάλους, κρύους χειμώνες και σύντομα, ζεστά καλοκαίρια. Σε σύγκριση με περιοχές σε παρόμοιο γεωγραφικό πλάτος στη Σιβηρία, οι χειμώνες είναι λιγότερο ακραίοι, αλλά εξακολουθούν να είναι πολύ μεγαλύτεροι από το καλοκαίρι και αρκετά κρύοι σε σύγκριση με τα ευρωπαϊκά πρότυπα.
Εξωτερικοί σύνδεσμοι
Κατηγορία:Σελίδες με πηγές CS1 στα Ρωσικά (ru) Κατηγορία:Πόλεις της Ρωσίας
Υδρογεωλογία
Υδρογεωλογία σε σχέση με άλλες επιστήμες
Η υδρογεωλογία, όπως αναφέρεται παραπάνω, είναι ένας κλάδος των επιστημών της γης που ασχολούνται με τη ροή του νερού μέσω υδροφορέων και άλλων ρηχών πορωδών μέσων (συνήθως λιγότερο από 450 μέτρα κάτω από την επιφάνεια του εδάφους). Η πολύ ρηχή ροή του νερού στην επιφάνεια της γης (το ανώτερο 3 m) σχετίζεται με τους τομείς της επιστήμης του εδάφους, της γεωπονίας και της πολιτικής μηχανικής, καθώς και της υδρογεωλογίας. Η γενική ροή υγρών (νερό, υδρογονάνθρακες, γεωθερμικά υγρά, κ.λπ.) σε βαθύτερους σχηματισμούς αποτελεί επίσης ανησυχία επαγγελματιών γεωλόγων, γεωφυσικών, γεωλόγων πετρελαίου, γεωλόγων μηχανικών. Τα υπόγεια ύδατα είναι ένα αργό- κινούμενα υγρά (με αριθμό Reynolds μικρότερο της μονάδας). Πολλοί από τους εμπειρικά παραγόμενους νόμους της ροής των υπόγειων υδάτων μπορούν εναλλακτικά να προέρχονται από τη μηχανική των ρευστών από την ειδική περίπτωση της ροής Stokes (όροι ιξώδους και πίεσης, αλλά όχι αδρανειακός όρος). Ένα πιεζόμετρο είναι μια συσκευή που χρησιμοποιείται για τη μέτρηση της υδραυλικής κεφαλής των υπόγειων υδάτων.
Η Καλιφόρνια και η Ουάσινγκτον απαιτούν ειδική πιστοποίηση υδρογεωλόγων για να προσφέρουν επαγγελματικές υπηρεσίες στο κοινό. Είκοσι εννέα πολιτείες απαιτούν επαγγελματική άδεια για γεωλόγους να προσφέρουν τις υπηρεσίες τους στο κοινό, η οποία συχνά περιλαμβάνει εργασία εντός των τομέων ανάπτυξης, διαχείρισης και / ή αποκατάστασης πόρων υπόγειων υδάτων. [3] Για παράδειγμα: η ταπείνωση του υδροφόρου ορίζοντα ή η υπερπροσφορά και η άντληση ορυκτών υδάτων μπορεί να συμβάλουν στην αύξηση της στάθμης της θάλασσας. [4]
Θέματα που απασχολούν την επιστήμη της υδρογεωλογίας
Ένα από τα κύρια καθήκοντα που συνήθως εκτελεί ένας υδρογεωλόγος είναι η πρόβλεψη της μελλοντικής συμπεριφοράς ενός συστήματος υδροφόρου, με βάση την ανάλυση των παρατηρήσεων του παρελθόντος και του παρόντος. Μερικές υποθετικές, αλλά χαρακτηριστικές ερωτήσεις που τέθηκαν θα ήταν:
Οι περισσότερες από αυτές τις ερωτήσεις μπορούν να αντιμετωπιστούν μέσω προσομοίωσης του υδρολογικού συστήματος (χρησιμοποιώντας αριθμητικά μοντέλα ή αναλυτικές εξισώσεις). Η ακριβής προσομοίωση του συστήματος υδροφορέων απαιτεί γνώση των ιδιοτήτων και των οριακών συνθηκών του υδροφορέα. Ως εκ τούτου, ένα κοινό καθήκον του υδρογεωλόγου είναι ο προσδιορισμός των ιδιοτήτων του υδροφορέα χρησιμοποιώντας δοκιμές υδροφορέα.
Για τον περαιτέρω χαρακτηρισμό των υδροφορέων και των περατών εδαφικών στρωμάτων παρουσιάζονται παρακάτω ορισμένες βασικές και παράγωγες φυσικές ιδιότητες. Οι υδροφορείς ταξινομούνται ευρέως ως περιορισμένοι ή μη περιορισμένοι (υδροφορείς επιτραπέζιου νερού) και είτε κορεσμένοι είτε ακόρεστοι. Ο τύπος του υδροφορέα επηρεάζει τις ιδιότητες που ελέγχουν τη ροή του νερού σε αυτό το μέσο (π.χ., η απελευθέρωση νερού από την αποθήκευση για περιορισμένους υδροφορείς σχετίζεται με την αποθήκευση, ενώ σχετίζεται με τη συγκεκριμένη απόδοση για τους μη περιορισμένους υδροφορείς).
Υδροφόροι ορίζοντες
Ένας υδροφορέας είναι μια συλλογή νερού κάτω από την επιφάνεια της γης, σημαντικού μεγέθους ώστε να είναι χρήσιμη σε μια πηγή ή ένα πηγάδι. Οι υδροφορείς μπορούν να είναι απεριόριστοι, όπου η κορυφή του υδροφορέα ορίζεται από την άνω επιφάνεια της ζώνης κορεσμού, ή περιορισμένοι, όπου ο υδροφορέας υπάρχει κάτω από ένα στρώμα από σαφώς λιγότερο διαπερατό υλικό. [5]
Υπάρχουν τρεις πτυχές που ελέγχουν τη φύση των υδροφορέων: στρατογραφία, λιθολογία και γεωλογικούς σχηματισμούς και αποθέσεις. Η στρωματογραφία σχετίζεται με την ηλικία και τη γεωμετρία των πολλών σχηματισμών που συνθέτουν τον υδροφορέα. Η λιθολογία αναφέρεται στα φυσικά συστατικά ενός υδροφορέα, όπως η σύνθεση των ορυκτών και το μέγεθος των κόκκων. Τα δομικά χαρακτηριστικά είναι τα στοιχεία που προκύπτουν λόγω παραμορφώσεων μετά την απόθεση, όπως ρήγματα, ρωγματωσεις πετρωμάτων και πτυχώσεις. Η κατανόηση αυτών των πτυχών είναι υψίστης σημασίας για την κατανόηση του τρόπου σχηματισμού ενός υδροφορέα και του τρόπου με τον οποίο οι επαγγελματίες μπορούν να το χρησιμοποιήσουν για την μηχανική των υπόγειων υδάτων.
Υδραυλικό φορτίο
Μια καταγραφή του υδραυλικού φορτίου με την πάροδο του χρόνου σε ένα φρεάτιο είναι ένα υδρογράφημα ή, οι αλλαγές στο υδραυλική φορτίο που καταγράφονται κατά την άντληση ενός φρεατίου σε μια δοκιμή καλούνται πτώση της στάθμης.
Βιβλιογραφικές αναφορές
Κατηγορία:Υδρογεωλογία
82 π.Χ.
Θάνατοι
Κατηγορία:Έτη
Speed
Speed είναι αμερικανική ταινία δράσης, παραγωγής 1994, σε σκηνοθεσία Γιαν ντε Μποντ και σε σενάριο του Γκράχαμ Γιοστ. Η ταινία ακολουθεί έναν αστυνομικό του Λος Άντζελες που προσπαθεί να σώσει τους επιβάτες ενός λεωφορείου, στο οποίο έχει τοποθετηθεί βόμβα προγραμματισμένη να εκραγεί αν το λεωφορείο χαμηλώσει ταχύτητα ή κάποιος από τους επιβάτες προσπαθήσει να δραπετεύσει. Πρωταγωνιστούν οι Κιάνου Ριβς, Σάντρα Μπούλοκ και Ντένις Χόπερ, ενώ συμμετέχουν οι Τζο Μόρτον και Τζεφ Ντάνιελς.
Το Speed κυκλοφόρησε στους κινηματογράφους των Ηνωμένων Πολιτειών στις 10 Ιουνίου 1994 και αποδείχτηκε απρόσμενη καλλιτεχνική και εισπρακτική επιτυχία. Οι συνολικές εισπράξεις έφτασαν τα 350,4 εκατομμύρια δολάρια παγκοσμίως και βραβεύτηκε με δύο Όσκαρ στις κατηγορίες Καλύτερου Μοντάζ Ηχητικών Εφέ και Καλύτερη Μίξη Ήχου.
Το 1997 ακολούθησε και μια συνέχεια με τον τίτλο Speed 2: Κρουαζιέρα με τον Κίνδυνο (Speed 2: Cruise Control) με τους ντε Μποντ και Μπούλοκ να επιστρέφουν στη σκηνοθεσία και στον πρωταγωνιστικό ρόλο αντίστοιχα.
Πλοκή
Οι αστυνομικοί του Λος Άντζελες Τζακ Τρέιβεν και Χάρι Τεμπλ ματαιώνουν μια απόπειρα ενός βομβιστή να κρατήσει ένα ασανσέρ γεμάτο με ανθρώπους, ζητώντας λύτρα. Στριμώχνουν το βομβιστή, αλλά αυτός αρπάζει το Χάρι. Ο Τζακ πυροβολεί το Χάρι στο πόδι, αναγκάζοντας τον βομβιστή να τον απελευθερώσει. Ο βομβιστής καταφέρνει να του ξεφύγει, αλλά τελικά πεθαίνει μετά από μια έκρηξη. Οι Τζακ και Χάρι λαμβάνουν επαίνους και μετάλλια από τον ανώτερό τους, τον Υπαρχηγό "Μακ" ΜακΜάον.
Αργότερα, ο Τζακ βλέπει ένα λεωφορείο εκτός υπηρεσίας, μόνο με τον οδηγό μέσα, να εκρήγνυται. Ο (απρόσμενα ζωντανός) βομβιστής επικοινωνεί μαζί του από έναν τηλεφωνικό θάλαμο, εξηγώντας ότι μια παρόμοια βόμβα έχει τοποθετηθεί σε ένα άλλο λεωφορείο, η οποία θα ενεργοποιηθεί όταν αυτό ξεπεράσει τα 50 μίλια / 80 χιλιόμετρα την ώρα και θα εκραγεί όταν η ταχύτητα πέσει κάτω από τα 50 μίλια την ώρα. Ο βομβιστής ζητά λύτρα και δηλώνει ότι η βόμβα θα εκραγεί και αν κάποιος από τους επιβάτες δραπετεύσει. Ο Τζακ ειδοποιεί τον Χάρι και τρέχει μέσα στην κίνηση να προλάβει να επιβιβαστεί στο λεωφορείο ενώ αυτό κινείται. Ωστόσο, το λεωφορείο έχει μόλις ξεπεράσει τα 80 χιλιόμετρα την ώρα, κάτι που σημαίνει ότι η βόμβα είναι οπλισμένη. Ο Τζακ εξηγεί την κατάσταση στον οδηγό, τον Σαμ, αλλά τότε ένας πανικόβλητος μικροεγκληματίας, επιβάτης του λεωφορείου, φοβούμενος ότι ο Τζακ ήρθε για αυτόν και θα τον συλλάβει, πυροβολεί με το όπλο του και τραυματίζει ακούσια τον Σαμ. Μια άλλη επιβάτης, η Άνι Πόρτερ, παίρνει τη θέση του Σαμ στο τιμόνι. Ο Τζακ ανοίγει ένα καπάκι στο πάτωμα, εξετάζει τη βόμβα που βρίσκεται κάτω από το λεωφορείο και τηλεφωνεί στο Χάρι, ο οποίος χρησιμοποιεί στοιχεία για να αναγνωρίσει τον βομβιστή ως πρώην αστυνομικό.
Η αστυνομία φροντίζει να υπάρχει ένας άδειος δρόμος για το λεωφορείο. Ο Μακ επιμένει να μεταφορτώσουν τους επιβάτες σε ενα φορτηγό με μια σανίδα, αλλά ο Τζακ προειδοποιεί για τις απαιτήσεις του βομβιστή. Τότε ο βομβιστής τηλεφωνεί και επιτρέπει στους αστυνομικούς να πάρουν τον τραυματισμένο Σαμ, αλλά πυροδοτεί έναν άλλο εκρηκτικό μηχανισμό που είχε τοποθετήσει στα μπροστινά σκαλιά του λεωφορείου, όταν ένας άλλος επιβάτης επιχειρεί να δραπετεύσει, ο οποίος πέφτει από το λεωφορείο και σκοτώνεται. Λίγο μετά, ο Τζακ μαθαίνει ότι ο αυτοκινητόδρομος στον οποίο κινούνται είναι ημιτελής, καθώς λείπει ένα κομμάτι 15 μέτρων σε μια γέφυρα, πείθει την Άνι να αυξήσει ταχύτητα και το λεωφορείο πηδάει το κενό και συνεχίζει. Ο Τζακ δίνει οδηγίες στην Άνι να κατευθυνθεί στο κοντινό Αεροδρόμιο του Λος Άντζελες, ώστε να οδηγούν εύκολα στους αεροδιαδρόμους. Εν τω μεταξύ, ο Χάρι έχει μόλις αναγνωρίσει τον βομβιστή ως τον Χάουαρντ Πέιν, έναν συνταξιοδοτημένο αξιωματικό της ομάδας απενεργοποίησης βομβών. Μια ομάδα αστυνομικών κατευθύνονται στο σπίτι του, αλλά το σπίτι είναι γεμάτο με εκρηκτικά και όλη η ομάδα μαζί με τον Χάρι σκοτώνονται.
Ο Τζακ επιχειρεί να απενεργοποιήσει τη βόμβα, αλλά δεν τα καταφέρνει. Αμέσως μετά μαθαίνει από τον βομβιστή για το θάνατο του Χάρι και, σε κατάσταση αμόκ, διαλύει το κινητό του, ενώ η Άνι προσπαθεί να τον παρηγορήσει. Τότε ο Τζακ ανακαλύπτει την κρυφή κάμερα από την οποία τους παρακολουθεί ο Χάουαρντ. Ο Μακ βάζει ένα τοπικό συνεργείο ειδήσεων να καταγράψει τη μετάδοση και μετά να την αναμεταδόσουν σε συνεχή ρυθμό για να ξεγελάσουν τον Χάουαρντ. Μόλις αρχίζει η αναμετάδοση, οι επιβάτες δραπετεύουν πριν τελειώσει η βενζίνη. Η διάσωση των επιβατών διακόπτεται από ένα σκασμένο λάστιχο, ενώ μέσα στο λεωφορείο βρίσκονται ακόμα μόνο οι Τζακ και Άνι. Οι δυο τους "μπλοκάρουν" το γκάζι και το τιμόνι, επιτρέποντας στο λεωφορείο να συνεχίσει να κινείται και δραπετεύουν πηδώντας από το λεωφορείο με μια σανίδα. Το λεωφορείο πέφτει πάνω σε ένα άδειο αεροπλάνο Boeing 707 και ανατινάζονται και τα δύο μαζί.
Ο Τζακ και η Άνι πηγαίνουν στην πλατεία Πέρσινγκ, το σημείο που θα παραδίδονταν τα λύτρα. Ωστόσο, συνειδητοποιώντας ότι ξεγελάστηκε, ο Χάουαρντ υποδύεται τον αστυνομικό και αρπάζει την Άνι. Όταν τα λύτρα παραδίδονται σε έναν κάδο απορριμάτων, κανείς δεν εμφανίζεται να τα πάρει. Ο Τζακ ανακαλύπτει μια τρύπα κάτω από τον κάδο, που οδηγεί στην κόκκινη γραμμή του μετρό. Ο Τζακ βρίσκει τους Χάουαρντ και Άνι, αλλά στο μεταξύ ο Χάουαρντ της έχει φορέσει ένα γιλέκο με εκρηκτικά, τα οποία θα εκραγούν αν πατηθεί ο πυροκροτητής που κρατάει ο Χάουαρντ. Ο Χάουαρντ μπαίνει μέσα σε ένα βαγόνι του μετρό και δένει με χειροπέδες την Άνι σε ένα στύλο. Ο Τζακ καταφέρνει να μπει μέσα στο βαγόνι την τελευταία στιγμή. Ο Χάουαρντ σκοτώνει τον οδηγό του τρένου και μαζί με τον Τζακ παλεύουν στην οροφή του βαγονιού. Ο Τζακ πιέζει το κεφάλι του Χάουαρντ σε ένα επερχόμενο σήμα και τον αποκεφαλίζει. Καθώς δεν μπορούν να σταματήσουν το τρένο, ο Τζακ αυξάνει την ταχύτητα στο μέγιστο για να το εκτροχιάσει. Το τρένο εκτροχιάζεται όταν φτάνει σε έναν σταθμό υπό κατασκευή και βγαίνει στην επιφάνεια. Ο Τζακ και Άνι καταφέρνουν να επιβιώσουν και φιλιούνται παθιασμένα, ενώ ο κόσμος τριγύρω τους, τους τραβάει φωτογραφίες.
Σενάριο
Ο σεναριογράφος Γκράχαμ Γιοστ είχε ενημερωθεί από τον πατέρα του, τον Καναδό τηλεπαρουσιαστή Έλγουι Γιοστ, για την ταινία Το Τρένο της Μεγάλης Φυγής (Runaway Train, 1985) με πρωταγωνιστή τον Τζον Βόιτ. Η ταινία ήταν βασισμένη πάνω σε μια ιδέα του Ακίρα Κουροσάβα. Ο Έλγουι λανθασμένα πίστευε ότι η κατάσταση του τρένου ήταν εξαιτίας μιας βόμβας που του είχε τοποθετηθεί. Μια τέτοια ιδέα είχε μάλιστα χρησιμοποιηθεί στην ιαπωνική ταινία Η Μεγάλη Ληστεία του Τόκιο Εξπρές (The Bullet Train, 1975). Αφού είδε την ταινία με τον Βόιτ, ο Γκράχαμ αποφάσισε ότι θα ήταν καλύτερο αν μια βόμβα είχε τοποθετηθεί σε ένα λεωφορείο αναγκασμένο να ταξιδεύει με πάνω από 20 μίλια / 32 χιλιόμετρα την ώρα ώστε να αποφύγει την έκρηξη. Ένας φίλος του, τότε, αυθόρμητα του πρότεινε η ταχύτητα να αυξηθεί στα 50 μίλια / 80 χιλιόμετρα την ώρα. Το φινάλε της ταινίας είναι εμπνευσμένο από το φινάλε της ταινίας Το Ασημένιο Τραίνο (Silver Streak, 1976). Το σενάριο υπέστη εκτεταμένες αλλαγές από τον Τζος Γουέντον. Σύμφωνα με τον Γιοστ: "Ο Τζος Γουέντον έγραψε το 98,9% των διαλόγων. Ήμασταν αρκετά συγχρονισμένοι, απλά εγώ δεν έγραψα τους διαλόγους τόσο καλά όσο αυτός".
Κάστινγκ
Η Σάντρα Μπούλοκ ήρθε για να διαβάσει το σενάριο μαζί με τον Ριβς για να διασφαλιστεί αν υπήρχε η σωστή χημεία μεταξύ των ηθοποιών. Η ίδια έχει πει: "Κάναμε όλες αυτές τις σωματικές σκηνές μαζί, κυλιόμασταν στο πάτωμα και τέτοια". Αρχικά ο χαρακτήρας της Μπούλοκ επρόκειτο να ήταν η κωμική ανακούφιση-παρτενέρ του Τζακ, με την Έλεν ΝτιΤζένερις να είναι υποψήφια για το ρόλο. Η Άνι όμως έγινε τόσο ο παρτενέρ του Τζακ όσο και το ερωτικό ενδιαφέρον του. Ο σκηνοθέτης δεν ήθελε ο Τρέιβεν να έχει μακρυά μαλλιά και ήθελε ο χαρακτήρας να φαίνεται δυνατός και να έχει τον έλεγχο του εαυτού του. Ο Ριβς, τότε, ξύρισε εντελώς το κεφάλι του. Ο ντε Μποντ συγκεκριμένα δήλωσε: " Όλοι στο στούντιο τρόμαξαν μόλις το είδαν. Υπήρχε μόνο ένα χιλιοστό. Αυτό που βλέπετε στην ταινία βασικά είναι αφού του έχει μακρύνει".
Box Office
Με προϋπολογισμό 30.000.000 δολάρια, η ταινία Speed έκανε άνοιγμα τριημέρου στην 1η θέση με 14,4 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 121,2 εκατομμύρια δολάρια και στον υπόλοιπο κόσμο συγκέντρωσε 229,2 εκατομμύρια δολάρια. Παγκοσμίως απέφερε 350,4 εκατομμύρια δολάρια.
Κριτικές
Το Speed έλαβε κυρίως θετικά σχόλια από τους κριτικούς την περίοδο κυκλοφορίας του. Ο κριτικός Ρότζερ Έμπερτ έδωσε στην ταινία 4 αστέρια και έγραψε: "Ταινίες όπως το 'Speed' ανήκουν στον είδος που εγώ ονομάζω Ταινίες Μελανιασμένου Μπράτσου, επειδή πάντα αρπάζεις το μπράτσο του διπλανού σου. Αν γίνει με λάθος τρόπο μοιάζουν με κουρασμένες επαναλήψεις παλιών κλισέ. Αν γίνει σωστά έχουν πλάκα. Αν γίνει τόσο καλά όσο στο 'Speed', δημιουργούν ένα είδος μανιακής χαράς". Το περιοδικό Rolling Stone έγραψε: "Οι ταινίες δράσης συνήθως γράφονται ως απαξιωμένο είδος, εκτός αν λειτουργούν. Και το 'Speed' λειτουργεί σαν φυλαχτό". Η εφημερίδα The Washington Post επαίνεσε την ερμηνεία της Σάντρα Μπούλοκ: "Η μόνη ηθοποιός που ξεχωρίζει είναι η Σάντρα Μπούλοκ ως Άνι... Αν δεν ήταν αυτή η έξυπνη-αστεία τροπή που δίνει στις ατάκες της - είναι οι καλύτερες στην ταινία - ο αέρας σε αυτό το λεωφορείο θα ήταν ασφυκτικός... αναδύεται ως μια ελαφρώς πιο ήπια εκδοχή των Λίντα Χάμιλτον - Σιγκούρνι Γουίβερ: ικανή, ανεξάρτητη αλλά ακαταμάχητα ευάλωτη". Οι New York Times έγραψαν: "Ο κύριος Χόπερ βρίσκει ωραίους καινούριους τρόπους να μεταφέρει μια τρελή απειλή με κάθε νέο ρόλο. Σίγουρα είναι η πιο πολύχρωμη φιγούρα στην ταινία που δεν σπαταλάει καθόλου χρόνο στην ανάπτυξη του χαρακτήρα ή της προσωπικότητάς του". Το περιοδικό Entertainment Weekly έδωσε στην ταινία το βαθμό Α γράφοντας: "Είναι μια απόλαυση να βρίσκεσαι στα χέρια ενός δημιουργού ταινιών δράσης ο οποίος σέβεται το κοινό. Η δεξιοτεχνία του ντε Μποντ είναι τόσο εύπλαστη που ακόμα και το τριπλό φινάλε δικαιολογείται".
Συνέχεια
Τον Ιούνιο του 1997, έκανε πρεμιέρα μια συνέχεια με τον τίτλο Speed 2: Κρουαζιέρα με τον Κίνδυνο (Speed 2: Cruise Control). Η Σάντρα Μπούλοκ συμφώνησε να επαναλάβει το ρόλο της ως Άνι με τον όρο το στούντιο να χρηματοδοτήσει ένα άλλο πρότζεκτ της, αλλά ο Κιάνου Ριβς απέρριψε την πρόταση να επιστρέψει ως Τζακ, καθώς θεώρησε ότι η ταινία δεν θα είχε την επιτυχία της πρώτης. Ως αποτέλεσμα, ο Τζέισον Πάτρικ ενσωματώθηκε στο σενάριο στο ρόλο του Άλεξ Σο, ο νέος φίλος της Άνι, καθώς χώρισε με τον Τζακ εξαιτίας της ανησυχίας της για τον επικίνδυνο τρόπο ζωής του επαγγέλματός του. Ο Γουίλεμ Νταφόε υποδύθηκε το ρόλο του κακού και ο Γκλεν Πλάμερ από την πρώτη ταινία έκανε μια μικρή εμφάνιση. Η ταινία θεωρείται μία από τις χειρότερες συνέχειες όλων των εποχών και έλαβε πολύ κακές κριτικές, ενώ και εισπρακτικά κατάφερε να συγκεντρώσει 164,5 εκατομμύρια δολάρια παγκοσμίως με προϋπολογισμό 160.000.000 δολάρια. Η ίδια η Μπούλοκ διακωμώδησε την ταινία και έχει παραδεχτεί ότι μετάνιωσε για τη συμμετοχή της.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής 20th Century Fox Κατηγορία:Ταινίες του 1994 Κατηγορία:Αμερικανικές θρίλερ ταινίες δράσης Κατηγορία:Σκηνοθετικό ντεμπούτο σε ταινίες Κατηγορία:Αγγλόφωνες ταινίες Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου Κατηγορία:Αμερικανικές αστυνομικές θρίλερ ταινίες Κατηγορία:Αμερικανικές ταινίες δράσης
Πυρομεταλλουργία
220px|right|thumb|Κάμινος ανοικτής εστίας Siemens–Martin που χρησιμοποιούνταν για την παραγωγή χάλυβα από χυτοσίδηρο και παλαιοσίδηρο (Βιομηχανικό Μουσείο του Βρανδεμβούργου, Γερμανία). Η πυρομεταλλουργία είναι ο κλάδος της εξαγωγικής μεταλλουργίας που ασχολείται με την παραγωγή (εξαγωγή) μετάλλων, κραμάτων ή καθαρών χημικών ενώσεων μεταλλικών στοιχείων από ορυκτά ή άλλες πρώτες ύλες, με την χρήση υψηλών θερμοκρασιών. Το παραγόμενο μέταλλο ή κράμα ή χημική ένωση έχει συνήθως την μορφή τήγματος.